

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 240/22.12.2020**

**privind însușirea documentațiilor cadastrale de primă înscriere a unor imobile teren din municipiul Satu Mare, cu destinația drum**

Consiliul Local al Municipiului Satu Mare întrunit în ședința ordinară din data de 22.12.2020,

Analizând:

* proiectul de hotărâre înregistrat sub nr. 54063/16.12.2020,
* referatul de aprobare al Primarului municipiului Satu Mare înregistrat sub nr. 54066/16.12.2020, în calitate de inițiator,
* raportul de specialitate al Serviciului Patrimoniu, Concesionări, Închirieri înregistrat sub nr. 54068/16.12.2020,
* raportul Serviciului Juridic înregistrat sub nr. 54121/16.12.2020,
* avizele comisiilor de specialitate ale Consiliului Local Satu Mare,

Luând în considerare prevederile:

- art. 136 alin. (4) din Constituția României;

- art. 881, art. 885 alin. (1), art. 888 ale Codului civil, Titlul VII, Cartea funciară,

- art. 10 alin. (2), art. 24 alin. (2) și alin. (3) ale Legii cadastrului și publicității imobiliare nr. 7/1996, republicată, cu modificările și completările ulterioare,

- art. 23 și art. 78 din Ordinul ANCPI nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară,

- art. 87 alin. (5), art. 286 alin. (4), Anexa 4, pct. 1 din OUG nr. 57/2019 privind Codul administrativ,

- Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, modificat și completat,

Adoptă următoarea

**H O T Ă R Â R E :**

**Art. 1.** Se însușesc documentațiile cadastrale de primă înscriere, întocmite de S.C Syntax SRL prin Budai Zsolt- Petru, a unor imobile teren, situate în municipiul Satu Mare, și care fac parte integrantă din prezenta hotărâre, după cum urmează:

* Nr. proiect:422/2020 – str. Viilor, în suprafață de 1452 mp, categoria de folosință drum în intravilan - 1DR;
* Nr. proiect:423/2020 – str. Socului, în suprafață de 793 mp, categoria de folosință drum în intravilan - 1DR;
* Nr. proiect:424/2020 – str. Mierlei, în suprafață de 1932 mp, categoria de folosință drum în intravilan- 1DR;
* Nr. proiect:427/2020 – str. Grădinarilor, în suprafață de 5657 mp, categoria de folosință drum în intravilan- 1DR.

**Art. 2.** Se aprobă înscrierea în domeniul public al Municipiului Satu Mare a imobilelor identificate la art.1, cu categoriile de folosință specificate.

**Art. 3.** Se dispune O.C.P.I. Satu Mare înscrierea în evidenţele de Publicitate Imobiliară a celor aprobate la articolele precedente şi înfiinţarea de coli de Carte Funciară.

**Art. 4**. Cu ducerea la îndeplinire a prezentei se încredinţează primarul municipiului Satu Mare şi Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5**. Prezenta se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Serviciului Patrimoniu, Concesionări, Închirieri și, prin intermediul Serviciului Patrimoniu, Concesionări, Închirieri, O.C.P.I Satu Mare.

**Președinte de ședință, Contrasemnează**

**Costea Sebastian Robert Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 22 |
| Nr. total al consilierilor prezenţi | 22 |
| Nr total al consilierilor absenţi | 0 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale